बीते रोज 21 फरवरी को जब कर्मचारी जिया इंडिया के ऑफिस पंहुचे तो गार्ड ने भीतर घुसने से रोक दिया और कहा कि मैगजीन बंद हो गयी है। आज से कोई काम नहीं होगा। गार्ड की बात सुन कर सभी कर्मचारी हतप्रभ रह गये और एसएन विनोद को फोन करने लगे। मगर एसएन विनोद ने किसी का फोन ही नहीं उठाया। हैरान-परेशान कर्मचारी जिया इंडिया के दफ्तर के सामने धरने पर बैठ गये। बार-बार कोशिश के बावजूद जब एसएन विनोद ने फोन नहीं उठाया तो कर्मचारियों ने जिया इंडिया के मालिक रोहन जगदाले को फोन मिलाया। रोहन जगदाले ने फोन पर कर्मचारियों की समस्याओं से अनभिज्ञता जाहिर की। जगदाले ने यह भी कहा कि चार महीने से सेलरी न दिये जाने की बात भी उन तक किसी ने पहुंचाई।